Document ID: 32012D0284

РЕШЕНИЕ ATALANTA/1/2012 НА КОМИТЕТА ПО ПОЛИТИКА И СИГУРНОСТ
от 25 май 2012 година
за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
(2012/284/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 38 от него,
като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (Atalanta), и по-специално член 6 от него,
като има предвид, че:
(1)
Съгласно член 6, параграф 1 от Съвместно действие 2008/851/ОВППС Съветът упълномощи Комитета по политика и сигурност (КПС) да взема решения за назначаването на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия.
(2)
На 2 декември 2011 г. КПС прие Решение Аtalanta/4/2011 (2) за назначаване на капитан Jorge MANSO за командващ силите на ЕС.
(3)
Командващият операцията на ЕС препоръча контраадмирал Jean-Baptiste DUPUIS да бъде назначен за нов командващ силите на ЕС.
(4)
Военният комитет на ЕС подкрепя тази препоръка.
(5)
В съответствие с член 5 от Протокол (№ 22) относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
ПРИЕ НАСТОЯЩОТО РЕШЕНИЕ:
Член 1
Контраадмирал Jean-Baptiste DUPUIS се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия.
Член 2
Настоящото решение влиза в сила в деня на приемането му.
Прилага се от 6 април 2012 г.
Съставено в Брюксел на 25 май 2012 година.

Labels: 11
15
18
5